*Staðfesting endurskoðanda á kostnaðaruppgjöri framleiðslukostnaðar verkefnis sem lagt er fram af umsækjanda um útborgun endurgreiðslu vegna kvikmyndagerðar í samræmi við 5. gr. laga nr. 43/1999*

Þessi yfirlýsing felur ekki í sér fyrirmæli eða forskrift um hvaða aðgerðir skulu viðhafðar, heldur er endurskoðandi beðinn um að tilgreina í þessari yfirlýsingu til hvaða þátta staðfestingar-/endurskoðunaraðgerðir tóku, svo nefnd um endurgreiðslur hafi aukna vissu um áreiðanleika stofns til endurgreiðslu og hvað felst í staðfestingu endurskoðanda á uppgjöri framleiðslukostnaðar.

Gert er ráð fyrir að þessi staðfesting sé undirrituð af endurskoðanda ásamt því að kostnaðaruppgjör hins styrkta verkefnis fylgi umsókn með undirritun endurskoðanda.

**YFIRLÝSING ENDURSKOÐANDA: STAÐFESTING Á KOSTNAÐARUPPGJÖRI VERKEFNIS**

**Staðfesting kostnaðaruppgjörs vegna Framleiðslukostnaðar verkefnis:** [Heiti Verkefnis]

**Sem lagt er fram af framleiðslufyrirtækinu:** [Nafn félags], kt. [xxxxxx-xxxx]

1. **Upplýsingar um Endurskoðanda og grundvöll staðfestingar/endurskoðunar**

1.1 Um endurskoðanda:

 Nafn endurskoðanda og kennitala: [Nafn] , kt. [xxxxxx-xxxx]

Heiti endurskoðunarfyrirtækis og kennitala: [Nafn félags], kt. [xxxxxx-xxxx]

Tölvupóstur: [Tölvupóstfang]

1.2 Endurskoðandi staðfestir um stöðu sína gagnvart verkefninu:[[1]](#footnote-2)

[ ]  Endurskoðandi hefur hlotið löggildingu til endurskoðunarstarfa og með virk réttindi í samræmi við lög nr. 94/2019 um endurskoðun og endurskoðendur.

[ ]  Endurskoðandi er óháður framleiðslufélaginu sem sækir um endurgreiðslu fyrir hið styrkta verkefni í samræmi við siðareglur sem gilda um endurskoðendur á Íslandi og alþjóðlegar siðareglur fyrir endurskoðendur.

[ ]  Endurskoðandi er ótengdur hinu styrkta verkefni og kom ekki að ákvörðunum sem mótuðu framkvæmd, fjármögnun eða hagnýtingu tekna af því.

1.3 Endurskoðandi staðfestir um verklag og aðgerðir:

Farið er fram á að endurskoðandi tiltaki á hvaða grundvelli staðfestingarvinna eða endurskoðun byggir. Gert er ráð fyrir að til grundvallar nýtingar alþjóðlegra staðla liggi fyrir ráðningarbréf og skilmálar sem tilgreina hvað mótar og afmarkar staðfestingar-/endurskoðunaraðgerðir.

Hér á eftir er unnt að tilgreina hvaða alþjóðlegu staðfestingar-/endurskoðunarstöðlum (ISA, ISAE, ISRS) sem gefnir eru út af alþjóðasamtökum endurskoðenda (IFAC) var fylgt við staðfestingu kostnaðaruppgjörs framleiðslukostnaðar vegna verkefnisins.

[ ]  Byggt var á ISRS 4400 (Revised) (International standard for related services – Agreed upon procedures).

[ ]  Byggt var á ISA 805 (Special Considerations—Audits of Single Financial Statements and Specific Elements Accounts or Items of a Financial Statement).

[ ]  Byggt var á ISAE 3000 (Revised) (Assurance Engagements Other than Audits or Reviews of Historical Financial Information).

[ ]  Ef aðrir staðlar voru notaðir en þeir sem tilgreindir voru að framan, vinsamlegast tilgreinið nánar hvaða staðla eða aðferðir var stuðst við:

|  |
| --- |
|  |

1.4 Endurskoðandi staðfestir um hvaða reglur liggja til grundvallar staðfestingar-/endurskoðunarvinnu:

Endurskoðandi staðfestir að hafa kynnt sér og lagt til grundvallar við staðfestingu kostnaðaruppgjörs:

[ ]  Þær forsendur sem gilda um styrkveitingar til endurgreiðslu kvikmynda á grundvelli laga nr. 43/1999 um tímabundnar endurgreiðslur til kvikmyndagerðar á Íslandi og reglugerða settra á grundvelli þeirra,

[ ]  Skilyrði sem kostnaður þarf að uppfylla til að teljast framleiðslukostnaður kvikmynda sbr. bókstafslið a. 5. gr. laganna.

1. **Nánari upplýsingar um til hvaða þátta staðfestingar-/endurskoðunaraðgerðir tóku**

2.1 Skráning bókhalds

Staðfestingarvinna endurskoðanda tók til eftirfarandi atriða í samhengi færslu og fyrirkomulags bókhaldsskráninga sem myndar grundvöll kostnaðaruppgjörs:

[ ]  Kostnaður uppfyllir skilyrði um að heimilt er að draga frá tekjum af atvinnurekstri samkvæmt ákvæðum laga um tekjuskatt.

[ ]  Kostnaðarreikningar eru skráðir á kennitölu félagsins, fylgiskjöl til staðar og rekjanleg til þeirra viðskipta sem liggja til grundvallar.

[ ]  Kostnaðaruppgjör gefur raunsanna mynd af framleiðslukostnaði sem féll til hérlendis vegna verkefnisins.

[ ]  Staðið hefur verið skil á sköttum og öðrum opinberum gjöldum til yfirvalda vegna starfsemi félagsins. Kostnaðaruppgjör innifelur ekki fjárhæðir með innskatti nema í þeim tilvikum þegar innskattur er ekki endurheimtanlegur.

2.2 Grundvöllur framleiðslukostnaðar og stofns til endurgreiðslu

Kostnaður félagsins sem talinn er fram sem framleiðslukostnaður var skoðaður m.t.t. eftirtalinna atriða:

[ ]  Bókhald félagsins er fært í samræmi við lög um bókhald nr. 145/1994.

[ ]  Kostnaður sem skráður er á verkefnið ber með sér að tilheyra því verkefni sem sótt er um endurgreiðslu fyrir, bæði með vísan til:

* tilefnis kostnaðar, þ.e. tilheyrir undirbúnings-, aðalframleiðslu- eða eftirvinnslu-tímabili hins styrkta verkefnis.
* Tímasetninga sem kostnaður fellur til, þ.e. fellur ekki til eftir að verkefni lýkur, eða áður en undirbúningstímabil framleiðslu hefst.

[ ]  Kostnaður sem myndar stofn til endurgreiðslu uppfyllir kröfu um að vera frádráttarbær rekstrarkostnaður skv. lögum nr. 90/2023, um tekjuskatt.

[ ]  Kostnaður uppfyllir kröfur laga nr. 50/1988, um virðisaukaskatt þar sem við á.

[ ]  Gagnaskil til skattayfirvalda eru með fullnægjandi hætti þ.m.t. skil vegna:

* Skattframtals
* Virðisaukaskatts
* Ársreiknings

[ ]  Kostnaður sem skráður er á verkefnið vegna óbeins framlags eða hlutdeildar framleiðslufélags í kostnaði (óbeinn stjórnunarkostnaður) hins styrkta verkefnis byggir á mati á hlutdeild verkefnisins í starfseminni og taki mið af notkun tiltekinna aðfanga, búnaðar, aðstöðu eða vinnuframlags. Verðlagning þeirra aðfanga tekur mið af kostnaðarverði í samræmi við þann kostnað sem notaður er við skráningu þeirra í fjárhagsbókhald.

* Forsendur hlutdeildarreiknings kostnaðar á hvaða þjónustu er úthlutað á verkefni liggur fyrir og byggir á eðlilegum sjónarmiðum.
* Ef framleiðslu og bókhaldslegri umsýslu er fyrirkomið í dótturfélagi uppfylla viðskipti skilyrði um rétta skattalega meðhöndlun.

[ ]  Reikningar sem skráðir eru sem framleiðslukostnaður skulu vera á kostnaðarverði, vegna þjónustu sem hefur verið veitt og að fullu greiddir.

2.3 Kostnaður sem er undanskilinn frá stofni til endurgreiðslu

Við framsetningu á framleiðslukostnaði í kostnaðaruppgjöri var gætt að því að undanskilja eftirtalda liði sem ekki mynda stofn til endurgreiðslu:

[ ]  Kostnaður greiddur til aðila sem ekki eru skattskyldir hérlendis er ekki talinn með stofni til endurgreiðslu (nema háð undanþáguákvæði 2. mgr. 2. gr. laga nr. 43/1999 ef við á).

[ ]  Kostnaðaruppgjör innifelur ekki kaup eða afskrift varanlegra rekstrarfjármuna þar sem líftími er lengri en nemur framleiðslutíma verkefnis (heimilt er að gera grein fyrir nýtingu slíks búnaðar í hlutdeildarreikningi háð nýtingu búnaðar í þágu verkefnis).

[ ]  Óbeinn kostnaður verkefnis vegna framlags framleiðslufélags, sem vísað er til sem stjórnunarkostnaðar (e. overhead) eða lýsir með öðrum hætti þjónustuframlagi styrkþega við verkefnið, sem ekki er gerð grein fyrir með öðrum hætti en reiknuð föst prósenta af veltu verkefnis eða framleiðslufélags. Hér þarf að halda til haga að heimilt er að reikna óbeinan kostnað framleiðslufélags með vísan til hlutdeildar tiltekins áfallins kostnaðar á kostnaðarverði.

[ ]  Kostnaðaruppgjör innifelur ekki greiðslur til opinberra aðila vegna sekta, skatta eða álagðra opinberra gjalda.

1. **Fjárhæð Endurgreiðslu samkvæmt staðfestu kostnaðaruppgjöri**

Samkvæmt framlögðu kostnaðaruppgjöri er stofn til endurgreiðslu byggður á framleiðslukostnaði kvikmyndar sem skilgreindur er í 5.gr. a. í lögum 43/1999.

Vinsamlegast skráið hvort við á að gefa upp kostnaðaryfirlit sem hagnýtir heimild til að telja með kostnað á EES svæðinu sbr. heimild í 2. mgr. 2. gr. laga 43/1999, eða hvort stofn til útreiknings er einvörðungu byggður á kostnaði sem féll til hérlendis.

[ ]  3.1 Fjárhæð og endurgreiðsla ef allur kostnaður fellur til hérlendis

Endurskoðandi staðfestir að framleiðslukostnaður verkefnis sem myndar stofn til endurgreiðslu sé eftirfarandi:

|  |  |  |
| --- | --- | --- |
| **Nr.** | **Heiti** | **Fjárhæð** |
| 1 | Stofn framleiðslukostnaðar til endurgreiðslu | Kr. |
| 2 | Hlutfall endurgreiðslu | % |
| 3 | Reiknuð fjárhæð endurgreiðslu | Kr. |

[ ]  3.2 Fjárhæð og endurgreiðsla ef nýtt er heimild 2. mgr. 2.gr laga 43/1999.

Falli meira en 80% framleiðslukostnaðar hérlendis er heimilt að telja til framleiðslukostnaðar þann kostnað sem féll til á EES svæðinu vegna verkefnisins.

Endurskoðandi staðfestir eftirfarandi framleiðslukostnað og stofn til endurgreiðslu að teknu tilliti til eftirfarandi skiptingu kostnaðar milli landa:

|  |  |  |
| --- | --- | --- |
| **Nr.** | **Heiti** | **Fjárhæð** |
| 1 | Heildarframleiðslukostnaður kvikmyndar í uppgjöri | Kr. |
| 1a | * Þar af kostnaður sem fellur til hérlendis
 | Kr. |
| 1b | * Þar af kostnaður sem fellur til innan EES
 | Kr. |
| 1c | * Þar af kostnaður sem fellur til utan EES
 | Kr. |
| 2 | Stofn framleiðslukostnaðar til endurgreiðslu:  | Kr. |
| 3 | Hlutfall endurgreiðslu | % |
| 4 | Reiknuð fjárhæð endurgreiðslu | Kr. |

3.2 Framlagt kostnaðaruppgjör með undirritun

Til staðfestingar á þeim stofni til endurgreiðslu leggur endurskoðandi fram staðfest og undirritað kostnaðaruppgjör í sérstöku skjali sem skilað er til nefndar um endurgreiðslur ásamt þessu skjali.

1. **Skýringar og athugasemdir endurskoðanda**

Vinsamlegast skráði skýringar eða athugasemdir sem eiga við einstaka liði í skjalinu að ofan eða eiga við staðfestingu kostnaðaruppgjörsins í heild.

Með undirritun á þessu skjali er í samræmi við 5. gr. laga nr. 43/1999 staðfest að framlagt kostnaðaruppgjör hins styrkta verkefnis samræmist þeim lögum og reglugerðum settum á grundvelli þeirra, byggt á niðurstöðum aðgerða endurskoðanda sem vísað er til hér að framan.

1. **Undirritun**

Dagsetning:

Undirritun endurskoðanda:

Merki eða nafn endurskoðunarfyrirtækis:

1. Vinsamlegast merkið í þá reiti sem eftir koma í þessu skjali og tilgreinið skýringar eða athugasemdir sem eiga við í reit í tölusettum lið nr. 4, ef þörf er á. [↑](#footnote-ref-2)